Kabbinèt-Balkenende IV

't **Kabbinèt-Balkenende IV** waor e Kabbinèt vaan Nederland vaan 22 februari 2007 tot 14 oktober 2010. 't Kabbinètberöste op 'n coalitie vaan CDA, PvdA en ChristenUnie. Sinds de nach vaan 19 op 20 februari 2010 waor 't Kabbinèt demissionair. Nao 't valle vaan 't Kabbinèt kaomde verkezinge die 'n ind maakde aon Balkenendes premiersjap. De VVD'er Mark Rutte naom 't euver in zien controversiele minderheidscoalitie Kabbinèt-Rutte I.

## Formatie
Nao de verkezinge veur de Twiede Kamer vaan 22 november 2006 waor de kamer sterk verdeild tösse linkse en rechse partije en waore de meugelekhede veur 'n coalitie beperk. E kabinet mèt CDA en PvdA laog evels wel wiedoet 't meiste veur de haand; zaak waor 'n daarde partij debij te vinde die veur 'n mierderheid kós zörge. Veural de PvdA stuurde aon op 'n coalitie mèt de SP. Nao korte oonderhandelinge oonder auspicië vaan Rein Jan Hoekstra bleek tot CDA en SP ziech oonderein neet verdroge en lepe de oonderhandelinge kepot. Nao 't keersrecès, op 3 januari 2007, begós me oonder leiing vaan CDA'er Herman Wijffels aon oonderhandelinge tösse CDA, PvdA en de ChristenUnie, die achter geslote deure geveurd woorte. Dit leide relatief snel tot e regeerakkoord, wat op 6 februari definitief goodgekäörd woort. Keuningin Beatrix beneumde Balkenende dao-op tot formateur. Op 14 februari waore alle ministers en staotssecretaire bekind. Opvallend waor tot bij 't CDA veural lui mèt ervaring in de lendeleke politiek woorte oetgekoze, dewijl de PvdA veural lui vaan boete D'n Haag aontrok.

't Motto vaan 't Kabbinèt luit *Samen werken, samen leven*. 't Beleid wie 't in 't regeerakkaord is aofgesproke is gemaoteg links en brik dudelek mèt 't liberaol beleid vaan zoewel de twie kabinette Kok es de ierste drei kabinette Balkenende.

## Bezètting
Dao zien zestien ministers en elf staotssecretaire. 't CDA heet ach ministers en veer staotssecretaire, de PvdA zes ministers en zes staotssecretaire, de ChristenUnie twie ministers en eine staotssecretair.

### Ministers

### Staotssecretaire
* Ank Bijleveld, Binnelandse Zake (CDA)
* Frans Timmermans, Europese Zake (BuZa; PvdA)
* Cees van der Knaap, Defensie: Personeel en Materieel (CDA); op 18 december 2007 opgevolg door Jack de Vries
* Frank Heemskerk, Boetelandse Handel (EZ; PvdA)
* Jan Kees de Jager, Fiscaol Zake (Financië; CDA)
* Nebahat Albayrak, Vreemdelingezake en tbs-beleid (Zjustitie; PvdA)
* Marja van Bijsterveldt, Oonderwies (CDA)
* Sharon Dijksma, Kinderopvaank en Emancipatie (Oonderwies, PvdA)
* Ahmed Aboutaleb, Arbeidsmerret, Werk en Bijstand, Lier- en Werkpliech en Sociaol Veurzeninge (SZW; PvdA)
* Tineke Huizinga, Verkier en Waterstaot (CU)
* Jet Bussemaker, Volksgezoondheid, Welzien en Sport (PvdA)

### Plaetjes


Image:Aboutaleb Dutch politician kabinet Balkenende IV.jpg|Aboutaleb
Image:Albayrak Dutch politician kabinet Balkenende IV.jpg|Albayrak
Image:Balkenende Dutch politician kabinet Balkenende IV.jpg|Balkenende
Image:Bijleveld Dutch politician kabinet Balkenende IV.jpg|Bijleveld
Image:VanBijsterveldt Dutch politician kabinet Balkenende IV version 2.jpg|Van Bijsterveldt
Image:Bos Dutch politician kabinet Balkenende IV.jpg|Bos
Image:Bussemaker Dutch politician kabinet Balkenende IV.jpg|Bussemaker
Image:Cramer Dutch politician kabinet Balkenende IV.jpg|Cramer
Image:Dijksma Dutch politician kabinet Balkenende IV.jpg|Dijksma
Image:Donner Dutch politician kabinet Balkenende IV.jpg|Donner
Image:Eurlings Dutch politician kabinet Balkenende IV.jpg|Eurlings
Image:Heemskerk Dutch politician kabinet Balkenende IV.jpg|Heemskerk
Image:Hirsch Ballin Dutch politician kabinet Balkenende IV.jpg|Hirsch Ballin
Image:VanderHoeven Dutch politician kabinet Balkenende IV.jpg|Van der Hoeven
Image:TerHorst Dutch politician kabinet Balkenende IV.jpg|Ter Horst
Image:Huizinga Dutch politician kabinet Balkenende IV.jpg|Huizinga
Image:De Jager Dutch politician kabinet Balkenende IV.jpg|De Jager
Image:Jetteklijnsma.jpg|Klijnsma
Image:Ab Klink Dutch politician kabinet Balkenende IV.jpg|Klink
Image:VanderKnaap Dutch politician kabinet Balkenende IV.jpg|Van der Knaap
Image:Koenders Dutch politician kabinet Balkenende IV.jpg|Koenders

Image:Middelkoop Dutch politician kabinet Balkenende IV.jpg|Middelkoop
Image:Plasterk Dutch politician kabinet Balkenende IV.jpg|Plasterk
Image:Vicepremier-en-minister-André-Rouvoet.jpg|Rouvoet
Image:Timmermans Dutch politician kabinet Balkenende IV.jpg|Timmermans
Image:Verburg Dutch politician kabinet Balkenende IV.jpg|Verburg
Image:Verhagen_Dutch_politician_kabinet_Balkenende_IV.jpg|Verhagen
Image:Vogelaar Dutch politician kabinet Balkenende IV.jpg|Vogelaar
Image:Jack de Vries, Den Haag Veteranendag 2009, by FaceMePLS.jpg|De Vries


## Verloup

De verhaajding tösse veural CDA en PvdA waor altied al oongemekelek, meh verslechterde tege 't ind vaan 2009. Gesjèlpunte waore 't rapport-Davids euver de Nederlandse steun aon d'n Twiede Golfoorlog (oonder 't kabinet-Balkenende II) en 't al of neet verlènge vaan de militair missie in Afghanistan. De PvdA waor tege 't lèste, dewijl veural de ministers vaan 't CDA daoveur waore. Euver allebei de oonderwerpe woorte in januari en februari 2010 lang oonderhandelinge geveurd; bij 't thema Afghanistan lökden 't neet um droet te koume. De bewindslui vaan de PvdA stapde dao-op oet 't kabinèt. In de week nao 20 februari woort beslote gei roomp-kabinèt te vörme (wie Balkenende III dat waor), meh demissionair door te goon mèt de aongebleve bewindslui vaan CDA en ChristenUnie. Nui verkezinge stoon veur 9 juli gepland.